संघ परिवार की नर्सरी कहे जाने वाले नीमच-मंदसौर संसदीय क्षेत्र की बात करें तो यहां पर हंगामा जारी है. भाजपा में जावद सीट पर मौजूदा विधायक ओम प्रकाश सकलेचा के खिलाफ पिछड़ा नेता पूरण अहीर और धाकड़ समाज के कद्दावर नेता देवीलाल धाकड़ ने मोर्चा खोला हुआ है. जबकि नीमच में भाजपा प्रत्याशी और मौजूदा विधायक दिलीप सिंह परिहार के खिलाफ सोंधिया नेता और पूर्व विधायक स्व. खुमान सिंह शिवाजी के बेटे सज्जन सिंह चौहान, विहिप के पूर्व जिलाध्यक्ष बाबूलाल नागदा ने खिलाफत शुरू कर दी है.